Jyväskylän seurakunta

Jyväskylän seurakunta on Suomen evankelis-luterilaisen kirkon seurakunta, joka toimii Jyväskylän kaupungissa sekä Joutsan, Luhangan ja Toivakan kunnissa. Seurakunnan kirkkoherra on Arto Viitala. Jyväskylässä on vain yksi evankelis- luterilaisen kirkon seurakunta, kun puolestaan muissa Suomen suurimmissa kaupungeissa on useampia paikallisia seurakuntia, jotka muodostavat seurakuntayhtymän. Jyväskylän seurakunta onkin jäsenmäärällä mitattuna Suomen evankelis-luterilaisen kirkon suurin seurakunta sekä maailman suurin luterilainen seurakuntahttp://www.radiodei.fi/?sid=304&hc;_location=ufi&subgroup;=ID139&sort;=0ℴ=0&sel;=9a0c28f41bbd42df3ff4b6fa745a9e03. Vuoden 2024 lopussa seurakunnan jäsenmäärä oli 90 664, mikä vastasi noin 60,7 prosenttia Jyväskylän asukkaista. Viime vuosina seurakunnan jäsenmäärä on kuitenkin vähentynyt: esimerkiksi vuoden 2010 lopussa jäseniä oli 97 681 ja vuoden 2020 lopussa 93 964. Jyväskylän seurakunta kuuluu Eteläisen Keski- Suomen rovastikuntaan ja Lapuan hiippakuntaan. Vuoden 2025 alussa Joutsan ja Toivakan seurakunnat yhdistyivät Jyväskylän seurakuntaan. Samalla Jyväskylän seurakunnan toimialue laajeni kattamaan Jyväskylän kaupungin lisäksi Joutsan, Luhangan ja Toivakan kunnat. == Historiaa == 1800-luvulla oli olemassa Jyväskylän seurakunta, joka kattoi sekä Jyväskylän kaupungin että Jyväskylän maalaiskunnan alueen, mutta vuonna 1875 annetulla määräyksellä kaupunkilaiset irrottautuivat siihenastisesta Jyväskylän seurakunnastahttp://www.jyvaskylanseurakunta.fi/taulumaen-kirkon-historia. Siitä lähtien oli olemassa erikseen Jyväskylän kaupunkiseurakunta ja Jyväskylän maaseurakunta (viimeksi mainittu kattoi Jyväskylän maalaiskunnan alueen). Sen vaikutuksesta, että osia Jyväskylän maalaiskunnasta liitettiin kaupunkiin, osia maaseurakunnan alueesta liitettiin kaupunkiseurakunnan alueeseen (suurimmat alueliitokset maalaiskunnasta kaupunkiin tapahtuivat vuosien 1941 ja 1965 alussa ja vuoden 1941 alueliitosta vastaava seurakuntien alueiden rajan muutos tapahtui vuoden 1943 alussaJyväskylän maalaiskunnan kirja (1977), s. 62). Vaikka Säynätsalo liittyi Jyväskylään vuoden 1993 alussa, Säynätsalon seurakunta liitettiin Jyväskylän kaupunkiseurakuntaan vasta vuoden 2005 alussahttp://evl.fi/EVLfi.nsf/0/1C4175DD006F0918C22573C400369CDD/$file/kaikki_seurakuntamuutokset.pdf . === Nykyinen seurakunta ja alueseurakunnat === Nykyinen Jyväskylän seurakunta perustettiin vuoden 2009 alussa, kun Jyväskylän kaupunkiseurakunta, Jyväskylän maaseurakunta ja Korpilahden seurakunta yhdistyivät samalla kun Jyväskylän kaupunki, Jyväskylän maalaiskunta ja Korpilahti yhdistyivät ns. uudeksi Jyväskyläksi. Tuolloin toteutettiin myös laaja hallintomuutos, jossa koko uuden seurakunnan alue jaettiin yhdeksään alueseurakuntaan. Alueseurakuntia johtaa aluekappalainen yhdessä alueneuvoston kanssa ja ne järjestävät valtaosan kirkkollisesta toiminnasta itse. Vain talous ja erikoistoimialat ovat yhteiset koko seurakunnalle. Seurakunta koostuu neljästä hallinnollisesta alueesta, jotka jakautuvat 11 lähikirkkoalueeseen: Huhtasuo, Kaupunginkirkko, Keljonkangas, Keltinmäki, Korpilahti, Kortepohja, Kuokkala, Palokka, Säynätsalo, Tikkakoski ja Vaajakoski. ==Seurakunnan kirkot== *Taulumäen kirkko, seurakunnan pääkirkko *Joutsan kirkko *Jyväskylän kaupunginkirkko *Keltinmäen kirkko *Korpilahden kirkko *Kuokkalan kirkko *Leivonmäen kirkko *Luhangan kirkko *Luhangan talvikirkko *Neulaskoti (Keljonkankaan lähikirkkoalueen tila) *Palokan kirkko *Säynätsalon kirkko *Tikkakosken kirkko *Toivakan kirkko *Vaajakosken kirkko === Käytöstä poistuneet kirkot === *Halssilan kirkko *Huhtasuon kirkko *Keljon kirkko *Kypärämäen kirkko *Lohikosken kirkko == Papisto == Seuraavat henkilöt ovat toimineet Jyväskylän seurakunnan kirkkoherroina: * 2009–2010: Jukka Keskitalo * 2012→ Arto Viitala == Kuvia == Tiedosto:Jyväskylän kaupunginkirkko 2019.jpg|Jyväskylän kaupunginkirkko. Tiedosto:Keltinmäki Church.JPG|Keltinmäen kirkko. Tiedosto:Korpilahden kirkko Jyvaskylan seurakunta.jpg|Korpilahden kirkko. Tiedosto:Kuokkala Church 2017.jpg|Kuokkalan kirkko. Tiedosto:Palokka church Jyväskylä.jpg|Palokan kirkko. Tiedosto:Säynätsalon kirkko 3.jpg|Säynätsalon kirkko. Tiedosto:Tikkakoski Church 02.jpg|Tikkakosken kirkko. Tiedosto:Vaajakosken kirkko 2.JPG|Vaajakosken kirkko. == Katso myös == * Uskonto Jyväskylässä ==Lähteet== ==Aiheesta muualla== *Jyväskylän seurakunnan kotisivut * Luokka:Lapuan hiippakunnan seurakunnat